text: 26-årig kvinde varetægtsfængslet for at stikke mand med kniv
  30 september 2017 kl. 13.55
  En 26-årig kvinde er sigtet for grov vold efter et knivstikkeri.
  En 52-årig mand fra Harreby blev fredag stukket med en kniv af en yngre kvinde. Episoden fandt sted fredag eftermiddag på mandens bopæl i Harreby.
  Den 52-årige mand, der blev stukket, er indlagt på sygehuset og uden for livsfare.
  - Hun er blevet fremstillet i grundlovsforhør, og her har hun fået fire uger og er blevet sigtet for grov vold, siger Søren Strægaard, vagtchef ved Syd- og Sønderjyllands Politi til TV SYD.
  
  